MUNICIPIUL CRAIOVA
CONSILIUL LOCAL AL MUNICIPIULUI CRAIOVA
   HOTĂRÂREA NR.91
privind prelungirea duratei contractului de concesiune nr.34791/2006 încheiat între Consiliul Local al Municipiului Craiova şi Cabinet medical Dr. Oprescu Maria-Victoria

Consiliul Local al Municipiului Craiova, întrunit în şedinţa ordinară din data de 25.08.2016;

           Având în vedere raportul nr.135496/2016 întocmit de Direcţia Patrimoniu prin care se propune prelungirea duratei contractului de concesiune nr.34791/2006 încheiat între Consiliul Local al Municipiului Craiova şi Cabinet medical Dr. Oprescu Maria-Victoria;
          În conformitate cu prevederile Legii nr.95/2006 privind reforma în domeniul sănătăţii, modificată şi completată, Hotărârii Guvernului nr.884/2004 privind concesionarea unor spaţii cu destinaţia de cabinete medicale şi Ordinul Ministerului Sănătăţii Publice nr.1322/2006 privind aprobarea normelor de stabilire a criteriilor şi metodologiei de preluare a activităţii unui praxis existent; 
           În temeiul art.36, alin.2, lit. c, coroborat cu alin.5, lit. b, art.45, alin.3, art.61, alin.2, art.123, alin.1 şi art.115, alin.1, lit.b din Legea nr.215/2001, republicată, privind administraţia publică locală;
hotărĂŞte:
Art.1.  Se aprobă prelungirea duratei contractului de concesiune nr.34791/2006 încheiat între Consiliul Local al Municipiului Craiova şi Cabinet Medical Dr. Oprescu Maria-Victoria, având ca obiect exploatarea spaţiului situat în municipiul Craiova, str.1 Decembrie 1918, nr.14 (Micropoliclinica Brazda lui Novac), pentru o perioadă de 11 luni şi 14 zile, începând cu data de 31.07.2016, până la data de 15.07.2017.
Art.2.  Se aprobă modificarea redevenţei aferente, conform Hotărârii Consiliului Local al Municipiului Craiova nr.199/2016.
Art.3. Se împuterniceşte Primarul Municipiului Craiova, dna. Lia Olguţa Vasilescu, să semneze actul adiţional de modificare a contractului de concesiune nr.34791/2006.
Art.4.  La data intrării în vigoare a prezentei hotărâri, se modifică în mod corespunzător Hotărârile Consiliului Local al Municipiului Craiova nr.238/2004 şi nr.85/2006.

Art.5. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu şi Cabinet Medical Dr. Oprescu Maria-Victoria vor aduce la îndeplinire prevederile prezentei hotărâri.

